Seirfjellet

Se'irfjellet eller Se'ir-fjellene (hebraisk: , Har Se'ir) utgjør den sørøstlige grensen av oldtidsrikene Edom og Judea i bibelsk tid, men betegnelsen kan også være en ekko av den eldre historiske grensen mellom oldtidens Egypt og Kanaan. Elliott Grosby, Steven & Leoussi, Athena S. (2007): Nationalism and Ethnosymbolism: History, Culture and Ethnicity in the Formation of Nations, Columbia University Press

Se'irfjellene var en fjellkjede befolket av edomittene. Den strakte seg langs østsiden av Wadi Arabah fra den sørøstlige ytterpunktet av Dødehavet til nærheten av Akaba, eller den østlige grenen av Rødehavet. Det var opprinnelig bosatt av horittene: «Før i tiden bodde det horitter i Se'ir. Men Esaus etterkommere drev dem bort. De utryddet dem og bosatte seg der i deres sted.»5. Mos 2,12

Om Esau fortelles da han kom til verden, at han var «rød og hårete som en fell over hele kroppen. De kalte ham Esau.»1. Mos 25,25 Esau var «rød» (hebraisk: admoni, jfr Edom) og hårete som en «fell», «skinnfell» (hebraisk: adderet se'ar), et ord som minner om stedsnavnet Se'ir, fjellene mellom Eilat og Dødehavet som ofte farges røde av solen.Magnar Kartveit (red.): Det gamle testamentet, Samlaget, Oslo 2007, ISBN 978-82-521-6290-5 (s. 113) 

 Tanákh 
I Tanákh (den hebraiske Bibelen) er Se'irfjellene området dit Esau, patriarken Jakobs tvillingbror, dro med sin familie. «Esau slo seg da ned i Se'ir-fjellene. Esau, det er Edom.»1. Mos 36,8 

Stedet var oppkalt etter horitten Se'ir (hebraisk: , Se'ir, «grov, hårete»), og sønnene hans var bosatt i området.1. Mos 36,20 

Esau fikk fem sønner med sine tre koner: Elifas, Je'usj, Jalam og Korah og Re'uel.1. Mos 36,3-4 Disse fem gikk til krig mot Se'irs sønner og beseiret dem.5. Mos 2,1-5 Se'irfjellene er også stedet hvor de siste amalekittene ble nedkjempet av fem hundre simeonitter på kong Hiskias tid. Det var beiteland der, så simeonittene bosatte seg der selv.1. Krøn 4,41-43

Fra israelittenes ørkenvandring berettes i 5. Mosebok: «I lang tid vandret vi omkring i Se'ir-fjellene. Da sa Herren til meg: «Dere har vandret lenge nok omkring i disse fjellene. Vend dere nå mot nord! Du skal gi folket denne befalingen: Dere skal nå dra gjennom området til brødrene deres, Esaus etterkommere, som bor i Se'ir. De kommer til å bli redde for dere, men vokt dere vel. Angrip dem ikke! Jeg vil ikke gi dere så mye som en fotsbredd av landet deres, for jeg har gitt Esau Se'ir-fjellene til eiendom.»5. Mos 2,1-5

Se'irfjellene er også nevnt i en fordømmende profeti i Esekiels bok: «Så sier Herren Gud: Se, jeg kommer mot deg, Se'ir-fjell, jeg løfter hånden mot deg og legger deg øde og brakk.»Esekiel 35,2-3

 Referanser 

 Eksterne lenker 
 Mount Seir, artikkel og bilde hos NASA
 «Mount Seir», Guided Bible Studies

Kategori:Bibelske steder
Kategori:Første Mosebok